open-index/open-wikipedia-markdown huggingface dataset:
Γιόχαν Τέτσελ

Ο **Γιόχαν Τέτσελ** (γερμανικά: *Johann Tetzel*, 1460 - 11 Αυγούστου 1519) ήταν Γερμανός Δομινικανός μοναχός και είναι γνωστός για την πώληση συγχωροχαρτιών κατά τη διάρκεια του 16ου αιώνα.

Ο Τέτσελ είχε καταστρώσει τιμοκατάλογο για κάθε είδος αμαρτίας. Οι τιμές ήσαν διαφορετικές ανάλογα με την κοινωνική θέση, π.χ. οι εύποροι έμποροι επλήρωναν ακριβότερα από τεχνίτες ή χωρικούς. Μπορούσε κανείς να πληρώσει προκαταβολικά για αμαρτίες που δεν είχε ακόμα διαπράξει.. Τα χρήματα, που συγκέντρωνε το 1517 ο Τέτσελ, προορίζονταν κατά το ήμισυ για την κατασκευή της βασιλικής του Αγίου Πέτρου στην Ρώμη και κατα το άλλο ήμισυ για την κάλυψη του υπερχρεωμένου αρχιεπισκόπου Αλβέρτου Β' (Albrecht II. von Brandenburg (1490–1545)..

Μάλιστα σε αυτόν αποδίδεται και το δίστιχο που μνημονεύεται μέχρι σήμερα :"Σαν ο χρυσός μεσ' την κάσα κυλήσει 
η απελευθερωμένη ψυχή στον παράδεισο θα πηδήσει"

( *"Sobald das Geld im Kasten klingt, die Seele in den Himmel springt!"*)Ο Μαρτίνος Λούθηρος εξοργίστηκε τόσο από την εμπορευματοποίηση της άφεσης αμαρτιών ώστε αποφάσισε να γράψει τις *[[95 Θέσεις]]* του, εν μέρει, λόγω των ενεργειών του Τέτσελ κατά τη διάρκεια αυτής της περιόδου. Το έτος 2017 συμπληρώνονται 500 χρόνια από την θρησκευτική μεταρρύθμιση και την «Θυροκόλληση των 95 θέσεων» του Λούθηρου στην πόρτα της εκκλησίας της Βιττεμβέργης.

## Βιογραφία
Γεννήθηκε στην Πίρνα της Σαξωνίας, όπου μελέτησε θεολογία και φιλοσοφία στο Πανεπιστήμιο της γενέτειράς του, εισήλθε στο Τάγμα των Δομινικανών το 1489, είχε κάποια επιτυχία ως ιεροκήρυκας και το 1502 του ανατέθηκε από τον Πάπα η πώληση και διακίνηση των συγχωροχαρτιών, την οποία έκανε καθ' όλη τη διάρκεια της ζωής του.

Το 1509 έγινε  ανακριτής και το 1517 ο Πάπας Λέων Ι΄ τον όρισε Επίτροπο των συγχωροχαρτιών για όλη τη Γερμανία. Αργότερα κατηγορήθηκε για πώληση συγχωροχαρτιών για μη διαπραχθείσες αμαρτίες και έπεσε σε δυσμένεια, με αποτέλεσμα να παραιτηθεί και να αποσυρθεί σε μοναστήρι στη Λειψία, όπου και πέθανε σε ηλικία 54 ετών.

## Παραπομπές


## Πηγές
*Λήμμα στην Εγκυκλοπαίδεια του Καθολικισμού.

## Εξωτερικοί σύνδεσμοι
* Ειδική έκθεση '''Tetzel - Ablass - Fegefeuer''' από 08.09.2017 έως 26.11.2017 στην πόλη Jüterbog.
*Albrecht von Brandenburg (1490–1545) Erzbischof und Kurfürst in einer Epoche des Umbruchs, von Hermann-Josef Braun

Κατηγορία:Γερμανοί μοναχοί
Κατηγορία:Ρωμαιοκαθολικοί μοναχοί
Χερουβείμ (συγκρότημα)

Οι **Χερουβείμ** είναι ένα ανεξάρτητο ελληνικό μουσικό εναλλακτικό σύνολο. Σχηματίστηκαν το Σεπτέμβριο του 1994 απο τους  Νίκο Τσαγκανέλια, Βαγγέλη Βαγενά, Παναγιώτη Σταματελόπουλο και Γιώργο Πιπερίδη.  Κύρια χαρακτηριστικά τους είναι ο λυρισμός, η ποίηση και ο αυστηρά προσωπικός ήχος. Ακροβατούν ανάμεσα στο EBM & Alternative Rock. Έχουν κυκλοφορήσει τρια ολοκληρωμένα άλμπουμ και έχουν συμμετάσχει σε διάφορες συλλογές. 

## Πρόσωπα

2005 - σήμερα

Ευάγγελος Βαγενας - φωνή
Ηλίας Ράπτης - κιθάρες
Νίκος Τσαγκανέλιας - keyboards

## 1995

-Νίκος Τσαγκανέλιας (πλήκτρα)
-Βαγγέλης Βαγενάς (φωνή)
-Παναγιώτης Σταματελόπουλος (κιθάρα) 
-Γιώργος Πιπερίδης (κιθάρα)

## 1996

-Νίκος Τσαγκανέλιας (πλήκτρα)
-Βαγγέλης Βαγενάς (φωνή)
-Παναγιώτης Σταματελόπουλος (κιθάρα) 
-Δημήτρης Πιπερίδης (κιθάρα)
-Βαγγέλης Χατζηανδρέου (μπάσο)
-Ανδρέας Κιρκόπουλος (τύμπανα)
-(guest)Αλέξης Κούρτης (τύμπανα)
-(guest)Βασίλης Μελισσόπουλος (τύμπανα)

## 1997-2000

-Νίκος Τσαγκανέλιας (πλήκτρα)
-Βαγγέλης Βαγενάς (φωνή)
-Παναγιώτης Σταματελόπουλος (κιθάρα)
-Βασίλης Σπυρόπουλος (μπάσο)
-Αντώνης Παναγάκος (τύμπανα)

## 2001-σήμερα

-Νίκος Τσαγκανέλιας (πλήκτρα)
-Βαγγέλης Βαγενάς (φωνή)
-Παναγιώτης Σταματελόπουλος (κιθάρα)
-Βασίλης Σπυρόπουλος (μπάσο)
-Λάμπρος Κριτσιμάς (τύμπανα)

## Δισκογραφία
### Άλμπουμ
*Θεών σημάδια (Next Records, 1998)
*Η πιο όμορφη στιγμή στους αιώνες (Wipe Out Records , 2001)
*Κυτταρική εξίσωση (Wipe Out Records , 2005)
*project 22 - wipeout rec - E952 2010

### Συμμετοχές
*Συλλογή με ελληνικά συγκροτήματα Νο1 (Live Records, 1996)
*ROCK NEWS (Wipe Out Records , 2002 - CD)

## Εξωτερικοί σύνδεσμοι
*www.herouvim.com  Επίσημη ιστοσελίδα των Χερουβείμ
*www.myspace.com/herouvim

Χερουβειμ
Περτίναξ (αποσαφήνιση)

Με το όνομα αυτό υπάρχουν τα εξής λήμματα:

* Περτίναξ Αυτοκράτορας των Ρωμαίων το 193 για τρεις μήνες.
* Περτίναξ (Επίσκοπος Βυζαντίου), εποίμανε το διάστημα 169-187.
* Περτίναξ, ψευδώνυμο τού Αντρέ Ζερώ 1882-1974 Γάλλου δημοσιογράφου.
* περτίναξ, το εμπορικό όνομα του FR-2 (Flame Resistant - 2) ένα σύνθετο υλικό, που χρησιμοποιείται στη βιομηχανία για τυπωμένες κάρτες κυκλωμάτων.
Χερουβείμ

thumb|180px|Εξαπτέρυγο χερούβ σε μεσαιωνικό χειρόγραφο. (1156 μ.Χ.)
Τα **χερουβείμ** ή **χερουβίμ** (, *χερούβ* στον ενικό) είναι πολύ υψηλόβαθμα αγγελικά και πνευματικά πλάσματα στην υπηρεσία του Θεού.

Οι πληροφορίες που δίνονται στη Βίβλο είναι ότι:
:α) πρόκειται για αγγελικά πλάσματα και αγγελιοφόρους,
:β) ενήργησαν ως φύλακες του Κήπου της Εδέμ, μετά την εκδίωξη του Αδάμ και της Εύας, προασπίζοντας το θεϊκό θέλημα (Γένεση 3:24),
:γ) περιστοιχίζουν τον Θρόνο του Θεού, δηλαδή βρίσκονται ενώπιον της παρουσίας του Θεού, έτοιμα να εκπληρώσουν οποιαδήποτε εντολή Του και
:δ) αποτελούν μέρος του ουράνιου άρματος του Θεού (Ιεζεκιήλ 1:5-28· 9:3· 10:1-22· 11:22).

Στη σκηνή του μαρτυρίου του αρχαίου Ισραήλ, δισδιάστατες και τρισδιάστατες απεικονίσεις χερουβείμ χρησιμοποιήθηκαν στην εσωτερική διακόσμησή της, ενώ το ίδιο συνέβη και με τη διακόσμηση του Ναού που οικοδόμησε ο Σολομών. (Έξοδος 26:1, 31· 36:8, 35· 1 Βασιλέων 6:29· 7:28, 32, 35, 36· 2 Χρονικών 3:7· Ιεζεκιήλ 41:18–20, 25)

Στην Ορθόδοξη Εκκλησία περιγράφονται ως τάγμα ασωμάτων, το οποίο πλαισιώνει τον Θρόνο του Θεού. Αναφέρονται μάλιστα συχνά ως «*πολυόμματα χερουβείμ*», σε αντίθεση με τα «*εξαπτέρυγα [[σεραφείμ (ασώματα)|σεραφείμ]]*». Στην ορθόδοξη υμνολογία, είναι γνωστός ο χερουβικός ύμνος (ή απλώς «*χερουβικό*»), του οποίου το όνομα αναφέρεται στα Χερουβείμ.

## Βιβλιογραφία
* *Enhanced Strong’s Lexicon*, James Strong, Oak Harbor, WA, Logos Research Systems, 1995. (Αρ. λέξης 03742).
* *The Anchor Bible Dictionary*, Freedman, David Noel, New York, Doubleday, 1997/1992.
* Pseudo-Dionysius Areopagita, De coelesti hierarchia, [Patristische Texte und Studien 36. Berlin: De Gruyter, 1991]

## Βλέπε επίσης
* Σεραφείμ
* Αρχάγγελος
* Άγγελος

Κατηγορία:Ασώματα
ITunes Store

To **iTunes Store** (γνωστό ως **iTunes Music Store** μέχρι τον Σεπτέμβριο του 2006) είναι ένα ηλεκτρονικό κατάστημα που υλοποιήθηκε από την εταιρεία Apple Computers και λειτουργεί μέσω του προγράμματος iTunes. Παρέχει πάνω από 35 - 40 εκατομμύρια τραγούδια, 2.2 εκατομμύρια εφαρμογές, 25,000 τηλεοπτικές σειρές, και 65,000 ταινίες μέχρι τον Ιανουάριο του 2017. Το κατάστημα ξεκίνησε τη λειτουργία του στις 28 Απριλίου 2003. Έως τις 28 Μαΐου 2017 έχουν πουληθεί μέσω του iTunes Store πάνω από 35 δισεκατομμύρια μουσικά κομμάτια.

## Διαθεσιμότητα
Για να αγοράσει κάποιος αρχεία μέσω του iTunes Store, πρέπει να είναι εγγεγραμμένος χρήστης και να διαθέτει είτε μια προπληρωμένη κάρτα, όπως η κάρτα δώρου iTunes, είτε μια πιστωτική/χρεωστική κάρτα της οποίας η ταχυδρομική διεύθυνση χρέωσης να αντιστοιχεί σε μια από τις ακόλουθες χώρες: Αυστραλία, Αυστρία, Βέλγιο, Καναδάς, Δανία, Φινλανδία, Γαλλία, Γερμανία, Ελλάδα, Δημοκρατία της Ιρλανδίας, Ιταλία, Ιαπωνία, Λουξεμβούργο, Ολλανδία, Νορβηγία, Πορτογαλία, Ισπανία, Σουηδία, Ελβετία, Ηνωμένο Βασίλειο, Ηνωμένες Πολιτείες.

## Τιμολόγηση
Κάθε γεωγραφική περιοχή και χώρα έχει τη δική της τιμολόγηση. Ένα μουσικό κομμάτι κοστίζει 99¢ στις Ηνωμένες Πολιτείες και τον Καναδά, $1.69 στην Αυστραλία, €0.99 στην Ευρωζώνη, £0.79 στο Ηνωμένο Βασίλειο. Εξαίρεση αποτελεί το Ιαπωνικό κατάστημα, που διαθέτει τα κομμάτια προς ¥150 ή ¥200 ανάλογα με την επιλογή.

## Κατάλογος
Ο κατάλογος του iTunes περιέχει πάνω από:
* 60 εκατομμύρια μουσικά κομμάτια (παγκοσμίως)
* 40 χιλιάδες μουσικά βίντεο (στην Αμερική)
* 65 χιλιάδες ταινίες (στην Αμερική)
* 2,2 εκ. εφαρμογές.
* 25 χιλιάδες τηλεοπτικές σειρές

## Άδειες χρήσης
Ο κατάλογος του iTunes δίνει τη δυνατότητα για προακρόαση 30 δευτερολέπτων για κάθε μουσικό κομμάτι. Κάθε χρήστης μπορεί να μεταφέρει τα κομμάτια που αγόρασε σε απεριόριστο αριθμό iPods, ενώ μπορεί επίσης να εγγράψει το υλικό που επιθυμεί σε απεριόριστους δίσκους ακτίνας (cd) με τον περιορισμό πως ο ίδιος ακριβώς δίσκος (ίδια πολυμέσα και ίδια σειρά) μπορεί να εγγραφεί μόνο εφτά φορές. Τα μουσικά κομμάτια μπορούν να αναπαραχθούν σε έως και 5 υπολογιστές (Windows ή Mac OS), αρκεί ο χρήστης να εισάγει (την πρώτη φορά μόνο) το όνομα χρήστη και τον κωδικό πρόσβασης του λογαριασμού που χρησιμοποιήθηκε για την αγορά των κομματιών. Το όνομα χρήστη του αγοραστή καταγράφεται σε κάθε αρχείο πολυμέσων που λαμβάνει από το iTunes Store.

## Παραπομπές


## Εξωτερικοί σύνδεσμοι
* iTunes Store- Η επίσημη ιστοσελίδα του iTunes Store.

Κατηγορία:Μουσικές ιστοσελίδες
Κατηγορία:Apple
Σεραφείμ (αποσαφήνιση)

Η λέξη **Σεραφείμ** μπορεί να αναφέρεται:

* Στα ασώματα Σεραφείμ, που πλαισιώνουν το Θρόνο του Θεού
* Στον Σεραφείμ Α΄, Οικουμενικό Πατριάρχη.
* Στον Σεραφείμ Β΄, Οικουμενικό Πατριάρχη.
* Στον Σεραφείμ, Αρχιεπίσκοπο Αθηνών και πάσης Ελλάδος
* Στο Μητροπολίτη Πειραιώς Σεραφείμ

## Δείτε επίσης
*Άγιος Σεραφείμ
Υπερβατικός αριθμός

Στα μαθηματικά, ένας **υπερβατικός αριθμός** είναι ένας πραγματικός ή μιγαδικός αριθμός, ο οποίος δεν είναι αλγεβρικός, δηλ. δεν είναι ρίζα κάποιας μη-μηδενικής πολυωνυμικής εξίσωσης με ρητούς συντελεστές. Οι πιο γνωστοί υπερβατικοί αριθμοί είναι ο  και ο . Αν και γνωρίζουμε μόνο μερικές κλάσεις υπερβατικών αριθμών, εν μέρει διότι είναι πολύ δύσκολο να δείξεις ότι κάποιος αριθμός είναι υπερβατικός, οι υπερβατικοί αριθμοί δεν είναι σπάνιοι. Πράγματι, σχεδόν όλοι οι πραγματικοί και μιγαδικοί αριθμοί είναι υπερβατικοί, καθώς το σύνολο των αλγεβρικών αριθμών είναι αριθμήσιμο ενώ τα σύνολα των πραγματικών και μιγαδικών αριθμών είναι και τα δύο μη αριθμήσιμα. Όλοι οι πραγματικοί υπερβατικοί αριθμοί είναι άρρητοι, αφού όλοι οι ρητοί είναι αλγεβρικοί. Το αντίστροφο δεν ισχύει: δεν είναι όλοι οι άρρητοι και υπερβατικοί, π.χ. η ρίζα του 2 είναι άρρητος αλλά όχι υπερβατικός, αφού είναι λύση της εξίσωσης .

Το 1873 ο Γάλλος μαθηματικός Σαρλ Ερμίτ απέδειξε ότι ο e είναι υπερβατικός αριθμός. Αυτός ήταν και ο πρώτος υπερβατικός αριθμός που εντοπίσθηκε.

## Παραπομπές



Κατηγορία:Θεωρία σωμάτων
Λουγκαλμπάντα

Σύμφωνα με τον κατάλογο των βασιλιάδων των Σουμερίων, ο **Λουγκαλμπάντα** ήταν ο τρίτος βασιλιάς της Ουρούκ, πατέρας του διάσημου Γκιλγκαμές. Σύμφωνα με το μύθο, σύζυγός του ήταν η θεά **Νινσούν**. 

Στο Έπος του Γκιλγκαμές, όχι μόνο ζευγάρωσε με τη θεά Νινσούν, αποκτώντας έτσι τον Γκιλγκαμές, αλλά παρουσιάζεται ως θεός κι ο ίδιος. Εξάλλου, δυο αρχαιολογικά επικά ποιήματα αναφέρουν το Λουγκαλμπάντα ως κεντρικό χαρακτήρα τους. Δεν τον αναφέρουν σαν βασιλιά, αλλά ο αναγνώστης παρακολουθεί τη ζωή του ήρωα από το μέσον της στρατιωτικής και πολιτικής του σταδιοδρομίας, η οποία μάλλον θα πρέπει να συνετέλεσε κάποια χρόνια αργότερα στην επιλογή του ως διάδοχος του βασιλιά Ενμερκάρ στο θρόνο της Ουρούκ. 

Ενδιαφέρον προκαλεί το γεγονός ότι δε γίνεται αναφορά σε καμία μάχη που μπορεί να ενεπλάκη ο Λουγκαλμπάντα, αν και ήταν αρχηγός του στρατού του Ενμερκάρ. Έτσι, πολλοί θεωρούν το έπος του Λουγκαλμπάντα σαν έπος της ειρήνης.

Λουγκλμπαντα
Κατηγορία:Βασιλείς των Σουμερίων
Κατηγορία:Θεότητες της Μεσοποταμίας
Κομμουνιστικό Κόμμα Ρουμανίας

Το **Κομμουνιστικό Κόμμα Ρουμανίας** () ήταν κομμουνιστικό κόμμα στη Ρουμανία μέχρι το 1989. Ήταν το μοναδικό κόμμα κατά τη διάρκεια του μονοκομματικού καθεστώτος της χώρας από τo 1947 μέχρι και το 1989.

Μετά την εκτέλεση του τελευταίου γραμματέα του, Νικολάε Τσαουσέσκου, τέθηκε εκτός νόμου.

## Εξωτερικοί σύνδεσμοι
* 

## Παραπομπές


## Πηγές

* 
* 
* 

Κατηγορία:Πολιτικά κόμματα της Ρουμανίας
Ρουμανιας
Ρουμανιας
Κατηγορία:Απαγορευμένα πολιτικά κόμματα
Ουρούκ

Η **Ουρούκ** (σουμεριακή *Unug*, βιβλική *Erech*, ελληνική *Ορχόη ή Ωρύγεια* και αραβική وركاء *Warka*), ήταν αρχαία πόλη των Σουμερίων κι αργότερα της Βαβυλωνίας ανατολικά του ποταμού Ευφράτη, περίπου 230 χλμ. νοτιοανατολικά της Βαγδάτης. Στην περίοδο ακμή της, η Ουρούκ είχε έκταση 6 τετρ. χιλιομέτρων, ήταν περιφραγμένη με μεγάλα τείχη κι είχε 80.000 κατοίκους, αποτελώντας τη μεγαλύτερη πόλη του τότε γνωστού κόσμου.

Η Ουρούκ ήταν μια από τις αρχαιότερες και σημαντικότερες πόλεις των Σουμερίων. Ήταν η πόλη του Γκιλγκαμές, ήρωα στο ομώνυμο έπος. Τα τείχη της πόλης, σύμφωνα με το μύθο, χτίστηκαν μετά από διαταγές του ίδιου του Γκιλγκαμές ή του προκατόχου του, Ενμερκάρ, ο οποίος φέρεται κι ως ο ίδιος ο ιδρυτής της πόλης. Ο Ενμερκάρ επίσης κατασκεύασε τον περίφημο ναό Εάννα, αφιερωμένο στη λατρεία της θεάς Ινάννα (Ιστάρ). Σύμφωνα με τον Στράβωνα, στην Ουρούκ και στη Νιρμουντ ιδρύθηκαν ιατρικές σχολές για τη διδασκαλία της θεραπευτικής. 

Η Ουρούκ διαδραμάτισε σημαντικό ρόλο στην πολιτική ιστορία της χώρας από πολύ νωρίς, ασκώντας εξουσία σε όλη τη Βαβυλωνία πριν τον καιρό του Σαργώνος. Αργότερα, επιφανής ήταν η παρουσία της στις εθνικές διαμάχες μεταξύ Βαβυλωνίων κι Ελαμιτών, η μυθική αφήγηση κι επεξήγηση των οποίων έχει ενσωματωθεί στο έπος του Γκιλγκαμές. Αξίζει επίσης να σημειωθεί ότι στην ελληνιστική περίοδο κατά τον Μάρτιο του 270 π.Χ., από μια επιγραφή σε σφηνοειδή γραφή που βρέθηκε στους Όρχους (Ουρούκ) αναφέρεται μια **Αντιόχεια στο κανάλι της Ιστάρ**, μελετητές όπως ο Γκετζέλ Κοέν και ο Άντριου Έρκσαϊν συμπεραίνουν ότι η σουμεριακή Ουρούκ μετονομάστηκε σε Αντιόχεια από τον Αντίοχο Α΄ Σωτήρα.  

Η Ουρούκ ανασκάφηκε για πρώτη φορά από μια ομάδα Γερμανών αρχαιολόγων πριν από την έναρξη του Πρώτου Παγκοσμίου Πολέμου. Η αποστολή επέστρεψε το 1928 και συνέχισε τις ανασκαφές μέχρι το 1939. Ξεκίνησε πάλι το 1954 συστηματικές ανασκαφές, οι οποίες έφεραν στο φως κάποια αρχαία σουμεριακά έγγραφα και νομικές πινακίδες από την περίοδο των Σελευκιδών.

## Παραπομπές


Κατηγορία:Αρχαίες πόλεις της Μεσοποταμίας
Κατηγορία:Μνημεία Παγκόσμιας Κληρονομιάς στο Ιράκ
Βασίλειος Νικολόπουλος

Ο **Βασίλειος Νικολόπουλος** (1816-1887) ήταν Έλληνας πολιτικός του 19ου αιώνα, εκλεγμένος βουλευτής και πολλές φορές υπουργός σε πολλά υπουργεία από το 1862 έως το 1874.

## Βιογραφικά στοιχεία
Γεννήθηκε στην Καρύταινα της Επαρχίας Γορτυνίας το έτος 1816. Έμαθε τα πρώτα του γράμματα στην ιδιαίτερη πατρίδα του και διακρίνονταν πάντα πρώτος μαθητής. Τον ανέλαβε ο αρχιεπίσκοπος Καρυταίνης Ιγνάτιος στο σπίτι του, ο οποίος ανακάλυψε την κλίση του Βασιλείου στα γράμματα και έγινε προσωπικός του δάσκαλος. Μετέβη στην Αθήνα και σπούδασε νομικά, τελειώνοντας το 1846 με άριστα στις διδακτορικές εξετάσεις. Ήταν ο πρώτος πτυχιούχος της Νομικής Σχολής του Πανεπιστημίου Αθηνών.

Διορίστηκε δικαστής από τον Όθωνα, ο οποίος εκτίμησε τις ικανότητές του. Προάχθηκε αμέσως στην θέση του Προέδρου των Πρωτοδικών και μετά από λίγο έγινε Εφέτης και εν συνεχεία Γενικός Γραμματέας του Υπουργείου Δικαιοσύνης.

Παντρεύτηκε την Σταματίνα, θυγατέρα του Δ. Βούλγαρη.

Διετέλεσε επί σειρά ετών βουλευτής Αρκαδίας και Υπουργός Δημοσίας Εκπαίδευσης στην επαναστατική κυβέρνηση του 1862 και την Κυβέρνηση του Οροπεδίου του 1863, των Εσωτερικών, επί κυβερνήσεως Ρούφου το 1865 και Εσωτερικών επίσης επί κυβερνήσεως Δ. Βούλγαρη το 1871 και Υπουργός Δικαιοσύνης και Ναυτικών  στην κυβέρνηση Βούλγαρη του 1874. Ήταν γαμπρός του Δ. Βούλγαρη.

Η πικρότερη στιγμή της καριέρας του ήταν όταν το 1875 κατηγορήθηκε για ανάμειξη στα Σιμωνιακά. Καταδικάστηκε από Ειδικό Δικαστήριο που συστήθηκε τότε σε φυλάκιση επί δωροληψία και αποσύρθηκε της πολιτικής σκηνής μέχρι το 1887.

Λίγο πριν του θανάτου του, στις βουλευτικές εκλογές της 4ης Ιανουαρίου 1887 επανεξελέγη και πάλι βουλευτής Αρκαδίας.

Απεβίωσε στην Αθήνα στις 22 Ιανουαρίου 1887.
## Παραπομπές


## Πηγές
* Βασίλειος Νικολόπουλος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Νικολοπουλος
Νικολοπουλος
Νικολοπουλος
Νικολοπουλος
Κατηγορία:Οικογένεια Κουντουριώτη
Νικολοπουλος
Νεκροψία

**Νεκροψία** είναι η εξέταση πτώματος για την ανεύρεση και διαπίστωση των αιτιών του θανάτου καθώς και των συνθηκών υπό τις οποίες συνέβη αυτός.

Ιδιαίτερα στην ιατροδικαστική, νεκροψία καλείται η δια της επισκόπησης και ψηλάφησης επιστημονική εξέταση του ανθρωπίνου πτώματος προς διακρίβωση των αιτιών που προκάλεσαν τον θάνατο και τις συνθήκες κάτω από τις οποίες επήλθε αυτός. Η νεκροψία συνεπώς διαφέρει της  και μπορεί να διενεργηθεί χωρίς ν΄ ακολουθήσει νεκροτομή. Στις περισσότερες περιπτώσεις, ωστόσο, οι δύο αυτές διαδικασίες πραγματοποιούνται μαζί.

Η νεκροψία διενεργείται κυρίως όταν υπάρχουν υπόνοιες εγκληματικής πράξης αλλά και ακόμα και σε περιπτώσεις αυτοκτονίας. Όταν δια της νεκροψίας δεν καθίσταται δυνατή η πλήρης εξακρίβωση των αιτιών που προκάλεσαν τον θάνατο ή των συνθηκών υπό τις οποίες επήλθε αυτός, τότε πλέον η νεκροτομή καθίσταται απαραίτητη η οποία και αποτελεί τον ασφαλέστερο τρόπο καθορισμού των αμφισβητουμένων γεγονότων.

Από τη νεκροψία μπορεί να προσδιοριστεί και ο χρόνος που επήλθε ο θάνατος.

Στη πράξη μόλις οι Αρχές επιληφθούν ανθρωποκτονίας ή ανεύρεσης πτώματος εκδίδουν παραγγελία νεκροψίας - νεκροτομής προκειμένου τη σχετική έκθεση που συμπληρώνεται από τον ιατροδικαστή να συμπεριλάβουν στο προανακριτικό υλικό.

## Ορολογία
Στην αγγλική γλώσσα η λέξη "autopsy" που μεταφράζεται ως "αυτοψία" χρησιμοποιείται για να περιγράψει την κοινή διαδικασία την νεκροψίας-νεκροτομής.

## Παραπομπές


Κατηγορία:Ιατροδικαστική
Κατηγορία:Ιατρικές πτυχές του θανάτου
Ιρκάλλα

Στη σουμεριακή μυθολογία, η **Ιρκάλλα** είναι ο Κάτω Κόσμος, ο κόσμος των νεκρών, από τον οποίο δεν υπάρχει επιστροφή. Στην Ιρκάλλα βασιλεύουν ο θεός του θανάτου Νεργκάλ κι η θεά Ερεσκιγκάλ, αδερφή της Ινάννα. Μερικές φορές, η ίδια η Ερεσκιγκάλ ονομάζεται και Ιρκάλλα, όπως και στην Ελληνική μυθολογία η ονομασία Άδης αναφερόταν και στο θεό του Κάτω Κόσμου και στον ίδιο τον Κάτω Κόσμο.

Κατηγορία:Σουμεριακή μυθολογία
Ναμτάρ

Στη μυθολογία της Μεσοποταμίας, ο **Ναμτάρ** ήταν μια δαιμονική θεότητα, θεός του θανάτου και αγγελιαφόρος του Άνου, της Ερεσκιγκάλ και του Νεργκάλ. 

Ο Ναμτάρ ήταν υπεύθυνος για τις αρρώστιες και τις επιδημίες. Λεγόταν ότι εξουσίαζε εξήντα αρρώστιες, που έπαιρναν τη μορφή δαιμόνων και εισέβαλλαν σε διαφορετικά μέρη του ανθρώπινου σώματος και οι άνθρωποι του έδιναν προσφορές για την αποφυγή των ασθενειών. Πιστεύεται ότι η λατρεία του υιοθετήθηκε και από τους Ασσύριους και τους Βαβυλωνίους, όταν κατέκτησαν τους Σουμέριους.

Κατηγορία:Σουμεριακή μυθολογία
Κατηγορία:Θεότητες της υγείας
Κατηγορία:Θεότητες του θανάτου
Κατηγορία:Θεότητες της Μεσοποταμίας
Κλάντνο

thumb|250px|Το δημαρχείο
Το **Κλάντνο** (τσέχικα: *Kladno*) είναι πόλη της Τσεχίας στην κεντρική Βοημίας . Βρίσκεται 25 χλμ. βορειοδυτικά της Πράγας. Το Κλάντνο είναι η μεγαλύτερη πόλη της περιοχής και μαζί με τις παρακείμενες προαστιακές περιοχές του διαμορφώνει ένα αστικό συγκρότημα με περισσότερους από 110.000 κατοίκους.

## Ιστορία
Τα πρώτα γραπτά στοιχεία αναφέρουν το Κλάντνο στο 14ο αιώνα. Το 1561 ονομάστηκε πόλη. Το Κλάντνο ήταν ο ιστορικός τόπος γεννήσης των βαριών βιομηχανιών της Βοημίας. Για πολλά χρόνια, η πόλη ήταν έδρα του εργοστασίου χάλυβα Πόλντι, που ήταν ο μεγαλύτερος εργοδότης της περιοχή. Η βιομηχανία εξόρυξης της Τσεχίας άρχισε εδώ το 1842. Το γεγονός ότι η πόλη βρίσκεται κοντά στην Πράγα κράτησε την τοπική της οικονομία σταθερή μετά το μαρασμό της βαριάς βιομηχανίας που ακολούθησε την πτώση του κομμουνιστικού καθεστώτος.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τσεχίας
Άγιος Βασίλειος

Η ονομασία **Άγιος Βασίλειος** μπορεί να αναφέρεται σε οποιοδήποτε από τα παρακάτω.

## Πρόσωπα
* Μέγας Βασίλειος
* Βασίλειος της Άγκυρας
* Άι Βασίλης

## Οικισμοί στην Ελλάδα

*Άγιος Βασίλειος Άρτας
*Άγιος Βασίλειος Αχαΐας
*Άγιος Βασίλειος Αιτωλοακαρνανίας
**Άγιος Βασίλειος Βομβοκούς Αιτωλοακαρνανίας
**Άγιος Βασίλειος Σιδήρων Αιτωλοακαρνανίας

* Άγιος Βασίλειος Αρκαδίας
** Άγιος Βασίλειος Λεωνιδίου Αρκαδίας
** Άγιος Βασίλειος Τρίπολης Αρκαδίας

* Άγιος Βασίλειος Βοιωτίας

*Άγιος Βασίλειος Θεσσαλονίκης
*Άγιος Βασίλειος Κέρκυρας
*Άγιος Βασίλειος Κεφαλονιάς
*Άγιος Βασίλειος Κορινθίας
*Άγιος Βασίλειος Μεσσηνίας
**Άγιος Βασίλειος Λαδά Μεσσηνίας
**Άγιος Βασίλειος Νεοχωρίου Μεσσηνίας
*Άγιος Βασίλειος Λακωνίας
**Άγιος Βασίλειος Αγίου Βασιλείου Λακωνίας
**Άγιος Βασίλειος Νεοχωρίου Λακωνίας
*Άγιος Βασίλειος Λέσβου
*Άγιος Βασίλειος Ηρακλείου
**Άγιος Βασίλειος Βιάννου Ηρακλείου
**Άγιος Βασίλειος Πεδιάδας Ηρακλείου
*Άγιος Βασίλειος (συνοικία Πειραιά)
*Άγιος Βασίλειος Ρεθύμνης

Στον δήμο της Κρήτης:
*Δήμος Αγίου Βασιλείου

## Οικισμοί στην Κύπρο
* Άγιος Βασίλειος Λευκωσίας
* Άγιος Βασίλειος (συνοικία Στροβόλου)

## Γεωγραφικά στοιχεία

* Άγιος Βασίλειος, βραχονησίδα κοντά στο Άγιο Όρος

## Ναοί

* Άγιος Βασίλειος (Αθήνα, Ρουφ)
* Άγιος Βασίλειος (Γλώσσα Κισάμου)
* Άγιος Βασίλειος (Βαβουλέδω - Παλιά Ρούματα Κισάμου)

Αγιος ΒασιλειοςΚατηγορία
Ζλιν

Το **Ζλιν** (τσέχικα: *Zlín*, γερμανικά: Zlin, ονομασμένη Γκοτβάλντοφ [Gottwaldov] κατά τη διάρκεια της κομμουνιστικής διακυβέρνησης της Τσεχίας στα 1949-90) είναι πόλη στην περιφέρεια (κράι) Ζλίνσκι, στη νοτιοανατολική Μοραβία της Τσεχίας, στον ποταμό Ντρέβνιτσε. Η ανάπτυξη της πόλης συνδέεται στενά με την επιχείρηση παπουτσιών Bata. Λόγω των εξαιρετικών χειρισμών διαχείρισης από πλευράς της εταιρίας, το Ζλιν έγινε διάσημο για το εξαιρετικό κοινωνικό πρόγραμμα της εταιρίας και την μοντέρνα αστικοποίηση της πόλης που αναπτύχθηκε μετά από τον πρώτο παγκόσμιο πόλεμο.

Το σχέδιο πόλης εκπονήθηκε από τον Λε Κορμπυζιέ και σήμερα το Ζλιν είναι ένα σύμβολο της πρόωρης μοντερνιστικής αρχιτεκτονικής.

## Αδελφοποιημένες πόλεις

*  Χρόνινγκεν, Ολλανδία
*  Άλτενμπουργκ, Γερμανία
*  Χόζουφ, Πολωνία
*  Ίζεγκεμ, Βέλγιο
*  Λίμπαχ-Όμπερφρονα, Γερμανία
*  Ρομάν-συρ-Ισέρ, Γαλλία
*  Σέστο σαν Τζοβάνι, Ιταλία
*  Τρέντσιν, Σλοβακία

## Παραπομπές


## Εξωτερικοί σύνδεσμοι
* 
* Τουριστικό υλικό για την Τσεχία αλλά και λοιπές χρήσιμες πληροφορίες στην Ελληνική γλώσσα από την Πρεσβεία της Τσεχικής Δημοκρατίας στην Ελλάδα

Κατηγορία:Πόλεις της Τσεχίας
Νικήτας Β΄ Μουντάνης

Ο Πατριάρχης Κωνσταντινουπόλεως **Νικήτας Β΄**,  ο λεγόμενος *Μουντάνης*, διαδέχθηκε τον Φεβρουάριο του 1186 στον Πατριαρχικό θρόνο τον Πατριάρχη Βασίλειο Β΄ σε βαθύτατο γήρας, κατόπιν επιθυμίας του Αυτοκράτορα Ισαάκιου Β', ο οποίος, όπως υποστήριζαν οι βυζαντινοί ιστορικοί, ήθελε να έχει Πατριάρχη όργανο των θελήσεών του.

Προηγουμένως ήταν διάκονος και μέγας σακελλάριος. Μετά από τρία χρόνια Πατριαρχίας, τον Φεβρουάριο του 1189, ο Πατριάρχης Νικήτας Β΄ αναγκάσθηκε αφενός για λόγους υγείας, αφετέρου για λόγους κοσμιότητας, να παραιτηθεί του θρόνου.

Ο χρόνος θανάτου του μας είναι άγνωστος. Έγγραφο με εγκώμια και λόγους στον Πατριάρχη Νικήτα Μουντάνη σώζεται σήμερα στο μοναστήρι του Εσκοριάλ στην Ισπανία.

## Υποσημειώσεις και παραπομπές
### Υποσημειώσεις


### Παραπομπές


## Πηγές
*  
* 
* 

Κατηγορία:Πατριάρχες Κωνσταντινουπόλεως
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Ομάδες του Παγκοσμίου Πρωταθλήματος Καλαθοσφαίρισης Γυναικών 2006

Το άρθρο αυτό για τις **ομάδες του [[Παγκόσμιο Πρωτάθλημα Καλαθοσφαίρισης Γυναικών 2006]]** παρουσιάζει τις συνθέσεις των 18 εθνικών ομάδων που συμμετείχαν στην διοργάνωση, με αναλυτικά στοιχεία για τον κάθε παίκτη. Οι πληροφορίες πάρθηκαν από τον ιστότοπο της FIBA για την διοργάνωση: https://web.archive.org/web/20060902120153/http://www.fiba2006brazil.com/selecoesparticipantes.asp?l=en

## Α΄ όμιλος
### 

### 

### 

### 

## Β΄ όμιλος
### 

### 

### 

### 

## Γ΄ όμιλος
### 

### 

### 

### [[Εικόνα:Flag of the United States.svg|20px]] [[Ηνωμένες Πολιτείες της Αμερικής|ΗΠΑ]]

## Δ΄ όμιλος
### 

### 

### 

### 
Αρχηγός προπονητής: Alain Jardel

Κατηγορία:Παγκόσμιο Πρωτάθλημα Καλαθοσφαίρισης 2006
Ειδικό βάρος

Με τον όρο **ειδικό βάρος** ενός υλικού, που συμβολίζουμε διεθνώς με το ελληνικό γράμμα, **γ**, αναφερόμαστε [1, 2] στην παράμετρο που προκύπτει από τον πολλαπλασιασμό της πυκνότητας του υλικού επί την επιτάχυνση της βαρύτητας, με άλλα λόγια, είναι το βάρος ενός κυβικού μέτρου του υλικού . Στο Διεθνές Σύστημα Μονάδων (Μετρικό Σύστημα - System International, SI), η μονάδα του ειδικού βάρους είναι [N/m^3] (Newton ανά κυβικό μέτρο). Για παράδειγμα, το ειδικό βάρος του νερού στους 4 βαθμούς Κελσίου, όπου η πυκνότητα του νερού είναι μέγιστη στα 1000 kg/m^3, στην επιφάνεια της θάλασσας, όπου η επιτάχυνση της βαρύτητας είναι 9,807 m/s^2, είναι, γ=(1000 kg/m^3)*(9,807 m/s^2) = 9807 kg/(m^2*s^2)= 9807 N/m^3. Στα Αγγλικά γίνεται η χρήση του όρου, **[[:en:Specific_weight|specific weight]]** [3], για το ειδικό βάρος, με την χρήση του όρου όπως αναφέρεται παραπάνω.

Ατυχώς, πολλές φορές σε Ελληνικές αναφορές, γίνεται χρήση του όρου ‘ειδικό βάρος’ στις περιπτώσεις που θα έπρεπε να χρησιμοποιείται ο όρος, **[[σχετική πυκνότητα]],** ως 'παράφραση' εκ του Αγγλικού όρου, **[[:en:Relative_density|specific gravity]]**, καθώς σε Αγγλοσαξονικές χώρες χρησιμοποιείται είτε ο όρος αυτός είτε ο όρος, σχετική πυκνότητα (relative density).

Ορίζεται δε η σχετική πυκνότητα, για υγρά, ως ο λόγος της πυκνότητας του συγκεκριμένου υγρού προς την πυκνότητα του νερού στους 4 βαθμούς Κελσίου, ενώ σχετική πυκνότητα αερίων ορίζεται ως προς την πυκνότητα του αέρα σε κανονικές συνθήκες πίεσης και θερμοκρασίας, δηλαδή σε πίεση μίας ατμόσφαιρας και θερμοκρασία 15,5 βαθμούς Κελσίου [4]. Η σχετική πυκνότητα ως λόγος είναι αδιάστατη παράμετρος.

**Μονάδα μέτρησης**: Το ειδικό βάρος στο Διεθνές Σύστημα Μονάδων εκφράζεται σε **[[Νιούτον (μονάδα μέτρησης)|Νιούτον]] ανά [[κυβικό μέτρο]]** (N/m^3).
----[1] Πάντζαλης, Ν., 2017. Μηχανική των Ρευστών, 2η έκδοση, Ίδρυμα Ευγενίδου, σελ. 5.

[2] Κελεσίδης, Β.Χ., 2025. Βασικές Αρχές της Μηχανικής Ρευστών, 1η έκδοση, ΙΩΝ, σελ. 31.

[3] Munson, B. R., D. F. Young, T. H. Okiishi, 2002. Fundamentals of Fluid Mechanics, 4th edt., John Wiley & Sons, pg. 13.

[4] Darby, R., 2001. Chemical Engineering Fluid Mechanics, 2nd edt., pg. 316, Martin Dekker Inc.
----
## Δείτε επίσης

*Σχέση όγκου - βάρους αερίων

## Εξωτερικοί Σύνδεσμοι
*Η πυκνότητα και η σχετική πυκνότητα του νερού, μεταβολή τους με τη θερμοκρασία.

Κατηγορία:Θεμελιώδεις έννοιες της φυσικής
Κατηγορία:Πυκνότητα
Ενκίντου

Στη σουμεριακή μυθολογία, ο **Ενκίντου** κατέχει πρωταγωνιστικό ρόλο μαζί με τον Γκιλγκαμές στο ομώνυμο έπος. Είναι ένας μυθικός αγριάνθρωπος που ανατράφηκε μέσα στα δάση από τα ζώα. «*Όλο του το σώμα ήταν μαλλιαρό κι είχε μακριά μαλλιά [...] και φορούσε δέρματα ζώων αντί για ρούχα*». Ημέρεψε όμως από τη γοητεία μιας ιερόδουλης, με την οποία κοιμήθηκε για έξι ημέρες. Σταδιακά άρχισε να εξανθρωπίζεται: τα ζώα τον απέφευγαν και ο δεσμός που είχε μαζί τους έσπασε. 

## Ενκίντου και Γκιλγκαμές
Ο Ενκίντου σταδιακά συνηθίζει σε έναν αγροτικό τρόπο ζωής, αλλά αναζητά συνέχεια κάποια μεγαλύτερη πρόκληση. Όταν μαθαίνει για τον Γκιλγκαμές, τον μεγάλο βασιλιά της Ουρούκ, τον προκαλεί σε μονομαχία. Και οι δυο αντίπαλοι είναι το ίδιο ισχυροί και έτσι κάποια στιγμή που έχει το προβάδισμα ο Γκιλγκαμές, σταματά η μάχη: οι δύο αντίπαλοι επαινούν αλλήλους και ορκίζονται αιώνια φιλία.

## Ο Θάνατος του Ενκίντου
Ο Ενκίντου ακολουθεί τον Γκιλγκαμές σε πολλές περιπέτειες. Μαζί σκότωσαν τον Ταύρο του Ουρανού, πράξη που εξόργισε τη θεά Ιστάρ, η οποία και απαίτησε την τιμωρία τους. Οι θεοί αποφασίζουν να σώσουν τον Γκιλγκαμές και καταδικάζουν τον Ενκίντου. Αρρωσταίνει βαριά και μέσα στις παραισθήσεις του βλέπει οράματα για τον άλλο κόσμο και τη ζοφερή μεταθανάτια ζωή του. Καταριέται τη Σαμχάτ, την ιερόδουλη που τον εξανθρώπισε, αλλά αναιρεί την κατάρα του, όταν εκείνη του θυμίζει το μεγαλείο του ανθρώπινου πολιτισμού.

Στη λεγόμενη δωδέκατη πινακίδα του Έπους του Γκιλγκαμές, ο Ενκίντου συνεχίζει τις περιπέτειές του στον Κάτω Κόσμο, αλλά οι περισσότεροι ειδικοί θεωρούν την πινακίδα μεταγενέστερη των υπολοίπων του έπους, η οποία απλά προστέθηκε σαν εναλλακτική συνέχεια στο αρχικό έπος.

Σε παλαιότερες πηγές, ο Ενκίντου αναφέρεται ως **Ενκίμντου**, **Εαμπάνι**, ή **Ενκίτα**.

Ενκιντου
Πατριάρχης Αλεξανδρείας Πέτρος Ζ΄

Ο **Πέτρος Ζ΄** (κατά κόσμον *Παπαπέτρου*, Συγχαρί, 3 Σεπτεμβρίου 1949 - Άγιο Όρος, 11 Σεπτεμβρίου 2004) διετέλεσε Πατριάρχης και Πάπας Αλεξανδρείας και Πάσης Αφρικής κατά τα έτη 1997-2004.

Γεννήθηκε στις 3 Σεπτεμβρίου 1949 στο χωριό Συγχαρί Κερύνειας της Κύπρου. Το 1962 εισήλθε ως δόκιμος στην Ιερά Μονή Μαχαιρά. Στη συνέχεια φοίτησε στην Ιερατική Σχολή Κύπρου «Απόστολος Βαρνάβας» (1966-1969). Το 1969 χειροτονήθηκε διάκονος από τον Επίσκοπο Κωνσταντίας Χρυσόστομο. Το Δεκέμβριο του 1970 εντάχθηκε στον κλήρο του Πατριαρχείου Αλεξανδρείας. Αποφοίτησε από τη Θεολογική Σχολή του Πανεπιστημίου Αθηνών το 1978 και την ίδια χρονιά χειροτονήθηκε πρεσβύτερος στην Ιερά Μονή Πεντέλης και έλαβε το οφίκιο του Αρχιμανδρίτη στον Ιερό Ναό Αγίου Νικολάου Καΐρου. Το 1980 μετέβη στη Νότια Αφρική και υπηρέτησε ως Αρχιερατικός Επίτροπος της Μητροπόλεως Ιωαννουπόλεως.

Στις 15 Αυγούστου 1983 χειροτονήθηκε τιτουλάριος Επίσκοπος Βαβυλώνος και διορίστηκε Πατριαρχικός Επίτροπος Καΐρου. Η χειροτονία τελέσθηκε στην Ιερά Μονή Μαχαιρά Κύπρου από τον Αρχιεπίσκοπο Κύπρου Χρυσόστομο. Στις 14 Ιουνίου 1990 εξελέγη Μητροπολίτης Άκκρας και το 1991 ανέλαβε παράλληλα τα καθήκοντα του Πατριαρχικού Επιτρόπου στη Μητρόπολη Ειρηνουπόλεως. Στις 28 Νοεμβρίου 1994 η Μητρόπολη Άκκρας μετονομάστηκε σε Μητρόπολη Καμερούν. Στις 21 Φεβρουαρίου 1997] εξελέγη Πατριάρχης και Πάπας Αλεξανδρείας και πάσης Αφρικής.

Εργάστηκε για τη διάδοση του Ευαγγελικού μηνύματος στην Αφρικανική ήπειρο. Ασχολήθηκε ιδιαίτερα με την διοικητική αναδιοργάνωση της Εκκλησίας των Αλεξανδρέων, συνέταξε την «Πατριαρχική Διάταξη της 16ης Σεπτεμβρίου 2002» περί του τρόπου εκλογής του Πατριάρχου από την Ιερά Σύνοδο αποκλειστικώς. Ξεκίνησε τις ανακαινιστικές εργασίες του Πατριαρχικού Μεγάρου, της Μονής του Οσίου Σάββα Αλεξανδρείας, της Πατριαρχικής Επιτροπείας Καΐρου και της Μονής του Αγίου Γεωργίου Παλαιού Καΐρου. Ίδρυσε τις Επισκοπές Νιγηρίας, Μαδαγασκάρης, Γκάνας, Μπουκόμπας και Ζάμπιας. Το 1998, ένα χρόνο μετά την εκλογή του, απεκατέστησε συνοδικώς την κανονική τάξη περί του προσώπου του Αγίου Νεκταρίου, Μητροπολίτου Πενταπόλεως.

Σκοτώθηκε στις 11 Σεπτεμβρίου 2004 σε αεροπορικό δυστύχημα από πτώση ελικοπτέρου «Σινούκ» του Ελληνικού Στρατού στα νερά του Αιγαίου, πλησιάζοντας στο Άγιον Όρος που επρόκειτο να επισκεφθεί μαζί με άλλα 16 άτομα.

## Δείτε επίσης

* Συντριβή ελικοπτέρου νότια του Άθω 2004

## Παραπομπές


## Πηγές
* Πατριαρχείο Αλεξανδρείας

Κατηγορία:Κύπριοι ιεράρχες
Κατηγορία:Πατριάρχες Αλεξανδρείας και πάσης Αφρικής
Πετρος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Βικτόρια (πλοίο)

Το **Βικτόρια** είναι πιστό ομοίωμα του σκάφους που είχε χρησιμοποιήσει τον Αύγουστο του 1519 ο θαλασσοπόρος Φερδινάνδος Μαγγελάνος, ο πρώτος άνθρωπος που έκανε τον γύρο του κόσμου με πλοίο. Το «Βικτόρια» του Μαγγελάνου ήταν το μόνο από τα πέντε πλοία που είχε αρχικά υπό τις διαταγές του ο μεγάλος θαλασσοπόρος, το οποίο κατάφερε να επιστρέψει, στις 22 Σεπτεμβρίου 1522, πίσω στο λιμάνι της Σεβίλλης ύστερα από ένα τριετές ταξίδι.
  
Το ομοιότυπο Βικτόρια (βάρους 170 τόνων, μήκους σχεδόν 26, πλάτους σχεδόν 7 μέτρων και με πλήρωμα αποτελούμενο από 17 άτομα), κατασκευάστηκε ύστερα από μια μακριά διαδικασία έρευνας, η οποία στηρίχθηκε σε λεπτομερή ανάλυση αρχείων, σχεδίων και αρχαιολογικών ευρημάτων. Είναι αξιοσημείωτο ότι, τόσο τα υλικά όσο και τα όργανα (αστρολάβος, πυξίδα κ.α.) είναι ακριβώς τα ίδια με εκείνα που βοήθησαν το ισπανικό πλήρωμα πριν από μισή χιλιετία να διασχίσει τις θάλασσες. Ξεκίνησε το ταξίδι του για τον γύρο του κόσμου τον Οκτώβριο του 2004, αναχωρώντας από το λιμάνι της Σεβίλλης. Από κει κατέπλευσε στα νησιά Μπαρμπάντος, στην Κολομβία, τον Παναμά, τη Χαβάη, τα νησιά Μάρσαλ, την Ιαπωνία, το Χονγκ Κονγκ, την Ταϊβάν, τις Φιλιππίνες, τη Σιγκαπούρη, την Ινδονησία, τη Σρι Λάνκα, τα Ηνωμένα Αραβικά Εμιράτα, το Κουβέιτ, την Υεμένη, την Αίγυπτο. Μετά την Ελλάδα, όπου προσέγγισε τη μαρίνα Ζέας την Τετάρτη 22 Μαρτίου 2006, κατευθύνθηκε στην Ιταλία, με τελικό σταθμό και πάλι τη Σεβίλλη της Ισπανίας.

Κατηγορία:Ναυτική ιστορία
Φρέντρικ Ράινφελντ

-->
}}
Ο **Φρέντρικ Ράινφελντ** (*John Fredrik Reinfeldt*, 4 Αυγούστου 1965) ήταν αρχηγός της αντιπολίτευσης της Σουηδίας μέχρι το 2006, όπως και ηγέτης του φιλελεύθερου συντηρητικού Κόμματος των Μετριοπαθών (Moderata samlingspartiet) και πρώην πρωθυπουργός μέχρι το 2014. Είναι παντρεμένος, με τρία παιδιά. Το 2010 έγινε ο πρώτος κεντροδεξιός πρωθυπουργός που εξελέγη ξανά. Από το 2023 είναι πρόεδρος της Σουηδικής Ομοσπονδίας Ποδοσφαίρου (Svenska Fotbollförbundet - SvFF).

## Πρώτα χρόνια και σπουδές
Γεννήθηκε στις 4 Αυγούστου του 1965 στο χωριό Έστερχανινγκε (Österhaninge), στο Χάνινγκε (Haninge), στο Σέντερμαλμ (Södermanland) και μεγάλωσε στην Τένστα (Tensta), στη Στοκχόλμη. Έχει σπουδάσει οικονομικά.

## Πολιτική καριέρα
Το 1991 εξελέγη πρώτη φορά μέλος του Κοινοβουλίου (Riksdag) και από το 1992 ήταν αρχηγός της νεολαίας του Κόμματος των Μετριοπαθών (Moderata Ungdomsförbundet ή MUF). Ανέλαβε την ηγεσία του κόμματος τον Οκτώβριο του 2003, διαδεχόμενος τον Μπο Λούντγκρεν (Bo Lundgren), ένα χρόνο μετά την εκλογική του ήττα. Τρία χρόνια μετά κέρδισε τις εκλογές, στις 17 Σεπτεμβρίου 2006, δηλώνοντας στην προεκλογική του εκστρατεία την προσήλωσή του στο σουηδικό κοινωνικό μοντέλο παρότι το 1993 είχε γράψει το αμφιλεγόμενο βιβλίο «*Det sovande folket*» (*Ένα έθνος που κοιμάται*), μιά σκληρή κριτική εναντίον του κράτους πρόνοιας και υποστήριξη για τον μετασχηματισμό σε μία νεοφιλελεύθερη κοινωνία. Θεωρείται ότι ανανέωσε τη σουηδική κεντροδεξιά, επαναπροσανατολίζοντάς την προς το κέντρο και φέρνοντάς την στην εξουσία, μόλις τρία χρόνια μετά την ανάληψη της ηγεσίας της.

## Επανεκλογή 2010
Ο κεντροδεξιός κομματικός συνασπισμός υπό τον Ράινφελντ κέρδισε τις εκλογές που διενεργήθηκαν στις 19 Σεπτεμβρίου 2010 χωρίς απόλυτη πλειοψηφία, με ποσοστό 49,2% των ψήφων, που αντιστοιχεί σε 172 έδρες επί συνόλου 349 του Κοινοβουλίου. Ο Ράινφελτ έγινε ο πρώτος κεντροδεξιός πρωθυπουργός στην χώρα του που επανεξελέγη για δεύτερη συνεχή φορά. .

## Ήττα στις εκλογές
Μετά την ήττα του στις εκλογές του 2014, ο Ράινφελντ παραιτήθηκε από την πρωθυπουργία και έγινε αρχηγός της Αντιπολίτευσης. Τον διαδέχθηκε ως πρωθυπουργός ο Στέφαν Λεβέν.

## Συγγραφικό έργο
* (1993) Det sovande folket
* (1993) Projekt Europa: sex unga européer om Europasamarbetet
* (1995) Nostalgitrippen
* (1995) Stenen i handen på den starke
* (2001) Väljarkryss: personvalshandbok

## Παραπομπές


## Πηγές
* ''Επιμένουν στο Σουηδικό μοντέλο'', της Κίττυς Ξενάκη, Τα Νέα, σελ. 48, 19 Σεπτεμβρίου 2006
* ''Πρόσωπα: Φρέντρικ Ράινφελντ'', του Γιώργου Αγγελόπουλου, Τα Νέα, σελ. 52, 19 Σεπτεμβρίου 2006
* *Δεξιά νίκη στη Σουηδία*, Το Βήμα, σελ. 15, 19 Σεπτεμβρίου 2006

## Εξωτερικοί σύνδεσμοι
* 

Κατηγορία:Σουηδοί πολιτικοί
Ισπανική μυθολογία

Η **Ισπανική μυθολογία** αποτελεί τη μελέτη των λαϊκών παραμυθιών και των θρύλων της Ισπανίας. Περιλαμβάνει την καταλανική και τη βασκική μυθολογία, καθώς και μύθους της Αραγωνίας, της Γαλικίας,  της Αστούριας και της Κανταβρίας. Επίσης, περιλαμβάνει τους μύθους και τη θρησκεία των Κελτών, των Ιβήρων, των Κελτιβήρων, των Καρχηδονίων, των Βησιγότθων, των Ισπανών, καθώς και κάποια στοιχεία της ελληνικής μυθολογίας.

## Στοιχεία της ισπανικής μυθολογίας
* Ανδαλουσία. Μέχρι εδώ έφτασε ο Ηρακλής για να κλέψει τα βόδια του Γηρυόνη σε έναν από τους άθλους του.
* Αντίλλια
* Αργανθόνιος, βασιλιάς της Ταρτησσού
* Καμπάνα της Ουέσκας
* Κάρμεν, η μοιραία γυναίκα της Σεβίλης
* Μπρέογκαν, ήρωας των Κελτών
* Θρύλοι με ήρωα το Χριστόφορο Κολόμβο
* Θρύλοι με ήρωα το Ερνάν Κορτές
* Θρύλοι με ήρωα το Φερδινάνδο Μαγγελάνο
* Δον Χουάν
* Ντουέντε
* Φίγαρο, ο διάσημος κουρέας της Σεβίλης
* Ηράκλειες στήλες
* Εσπερίδες
* Νήσοι των Μακάρων
* Οι εραστές του Τερουέλ
* Μιλέσιοι, έθνος των Κελτών

## Εξωτερικοί σύνδεσμοι
* 

Ισπανική μυθολογία
Κατηγορία:Ισπανική λογοτεχνία
Μαγγελάνος (αποσαφήνιση)

Το όνομα **Μαγγελάνος** μπορεί να αναφέρεται:

* Φερδινάνδος Μαγγελάνος, θαλασσοπόρος εξερευνητής.
* Μαγγελάνος (διαστημικό σκάφος), εξερεύνησε τον πλανήτη Αφροδίτη.

Κατηγορία:Επώνυμα
Φάντο

**Φάντο**, που στα πορτογαλικά σημαίνει *μοίρα* ή *πεπρωμένο*, ονομάζεται ένα είδος μουσικής που εντοπίζεται τη δεκαετία του 1820 στην Πορτογαλία, σίγουρα όμως είχε παλαιότερες ρίζες. Η μουσική είναι μελαγχολική, το ίδιο κι οι στίχοι, που συχνά μιλούν για τη θάλασσα ή για τη ζωή των φτωχών. Η μουσική έχει σχέση με την πορτογαλική λέξη *saudade*, μια από τις δυσκολότερες λέξεις προς μετάφραση: είναι ένα είδος προσμονής, αλλά κι ένα μείγμα νοσταλγίας, λύπης, πόνου, ευτυχίας και αγάπης. Κάποιοι λάτρεις της μουσικής φάδο ισχυρίζονται ότι οι ρίζες της είναι ένα μείγμα της μουσικής των σκλάβων της Αφρικής με την παραδοσιακή μουσική των Πορτογάλων ναυτών και αραβικές επιρροές.

## Κατηγορίες της μουσικής φάδο
Υπάρχουν δυο κύριες παραλλαγές της μουσικής φάδο, τα φάδο της Κόιμπρα, που είναι πιο εκλεπτυσμένα, και τα φάδο της Λισαβόνας, που είναι και τα δημοφιλέστερα. 

### Φάδο της [[Κοΐμπρα]]

Τα παραδοσιακά φάδο της Κοΐμπρα προέρχονται από τις ακαδημαϊκές παραδόσεις του πανεπιστημίου της πόλης. Τραγουδιούνται μόνο από άνδρες, οι οποίοι είναι γενικά ντυμένοι στα μαύρα, όπως κι οι μουσικοί, καθώς είναι το παραδοσιακό ακαδημαϊκό ένδυμα. 

Ένα σύνολο τραγουδιστών και μουσικών ονομάζεται *tuna*, ομάδες που υπάρχουν σε όλα τα πανεπιστήμια της Πορτογαλίας. Εξάλλου, κάθε χρόνο στο Πόρτο γίνεται διεθνής συνάντηση ομάδων φάδο και από πανεπιστήμια της Ισπανίας, της Ιταλίας και της Αργεντινής.

### Φάδο της [[Λισαβόνα|Λισαβόνας]]

Τραγουδιέται τόσο από άνδρες όσο και γυναίκες σε δημόσιους χώρους ή σε *casas de fado*, στα σπίτια του φάδο, ενώ είναι πιο χαρούμενο από τα φάδο της Κόιμπρα.

## Καλλιτέχνες της μουσικής φάδο
thumb|right|350px|Το πορτογαλικό συγκρότημα Madredeus, από τους σύγχρονους συνεχιστές των φάδο
Τα σύγχρονα τραγούδια φάδο είναι δημοφιλή στην Πορτογαλία κι έχουν αναδείξει πολλούς γνωστούς καλλιτέχνες σε όλο τον κόσμο.

Η πρώτη μεγάλη τραγουδίστρια φάδο ήταν η Μαρία Σεβέρα, που έζησε στο πρώτο μισό του 19ου αιώνα. Κατά τις δεκαετίες του '20 και του '30, μια σειρά ηχογραφήσεων φάδο της Κόιμπρα έγινε ιδιαίτερα δημοφιλής. Οι κιθαρίστες Αρτούρ και Κάρλος Παρέδες, πατέρας και γιος, έγιναν πρωτοπόροι αυτού του είδους στην πορτογαλική κιθάρα.

Η πασίγνωστη Αμάλια Ροντρίγκεζ καθιέρωσε την πιο γνωστή μορφή τραγουδιών φάδο. Μετά την εξαφάνισή της, ένα νέο κύμα ερμηνευτών πρόσθεσε στυλιστικές διαφορές κι έκανε περισσότερο δημοφιλή σε ολόκληρο τον κόσμο την παραδοσιακή μουσική της Πορτογαλίας. Η Ντούλτσε Πόντες ανέμειξε την παραδοσιακή με τη σύγχρονη πορτογαλική μουσική, ενώ η Κριστίνα Μπράνκο και το συγκρότημα *[[Μαντρεντέους]]* πρόσθεσαν μουσικά όργανα και νέους ρυθμούς, διατηρώντας από τα παραδοσιακά φάδο το μελαγχολικό τους στυλ και την αίσθηση του *saudade*. 

### Άλλοι γνωστοί τραγουδιστές φάδο
*Κάρλος ντο Κάρμο
*Μαρίσα
*Μαφάλντα Αρνώ
*Καμανέ
*Κάτια Γκερέιρο
*Μίσια
* Φερνάντο Φαρίνια
* Λουσίλια ντο Κάρμο
* Κάρλος Ράμος
* Κάρλος Νέτο
* Ερμίνια Σίλβα
* Άνα Μόουρα
* Τιάγκο Μιράντα (Κόναν Οσίρις)

## Εξωτερικοί σύνδεσμοι

*Portal do Fado
*:: Terreiro do Fado ::  
*World Music Central: Fado music

Κατηγορία:Μουσικά είδη
Κατηγορία:Μουσική στην Πορτογαλία
Στήλη της Ροζέττας

thumb|250px|Η στήλη της Ροζέττας
Η **Στήλη της Ροζέττας** είναι μια πέτρινη πλάκα από γρανοδιορίτη (και όχι από βασάλτη ή γρανίτη όπως συχνά αναφέρεται λανθασμένα), που προέρχεται από τον ναό του Πτολεμαίου Ε’ του Επιφανούς.

Εκτίθεται στο Βρετανικό Μουσείο. 

## Χρονολογία
Χρονολογείται στον 2ο αιώνα π.Χ. και φέρει μια εγχάρακτη επιγραφή σε δύο γλώσσες (αιγυπτιακή και ελληνική) και τρία συστήματα γραφής (ιερογλυφικά, δημώδη αιγυπτιακή, ελληνική). Το ελληνικό μέρος της στήλης αρχίζει ως εξής: «Βασιλεύοντος του νέου και παραλαβόντος την βασιλείαν παρά του πατρός...

». 
αριστερά|μικρογραφία|319x319εσ|'''Ο πίνακας του Σαμπολιόν'''
Το όνομά της προέρχεται από την πόλη Rachid (που εκγαλλίστηκε σε Rosette) της Κάτω Αιγύπτου, στο βορειοδυτικό τμήμα του Δέλτα του Νείλου. Βορειότερα της πόλης, γύρω από το οχυρό Φορ Ζυλιέν (Fort Jullien), ο Γάλλος αξιωματικός Πιέρ Φρανσουά Ξαβιέ Μπουσάρ (Pierre-François-Xavier Bouchard), που υπηρετούσε στο στράτευμα του Ναπολέοντα Α΄, ανακάλυψε τη στήλη τελείως τυχαία το 1799. Μελετώντας την όμως κατάλαβε την αξία της, καθώς έως τότε κανείς δεν είχε καταφέρει να αποκρυπτογραφήσει τα αιγυπτιακά ιερογλυφικά. Η ανακάλυψη της τρίγλωσσης στήλης αποδείχθηκε θεμελιώδους σημασίας. 

## Η αποκρυπτογράφηση του Σαμπολιόν
μικρογραφία|Στήλη της Ροζέτας, 196 π.Χ. , Βρετανικό Μουσείο, Λονδίνο, Αγγλία.
Ο σπουδαίος Γάλλος μελετητής Ζαν-Φρανσουά Σαμπολιόν (1790-1832) , από τους πιο διακεκριμένους γλωσσολόγους της εποχής, κατάφερε, με βάση τα ονόματα των βασιλέων Πτολεμαίου και Αρσινόης που αναφέρονται στην στήλη, να βρει το κλειδί για να αποκρυπτογραφήσει τα αιγυπτιακά ιερογλυφικά. Αυτή η ανεκτίμητης αξίας ανακάλυψη ήταν καθοριστική για την εξέλιξη της επιστήμης της Αιγυπτιολογίας. Το σύστημα που χρησιμοποίησε ο Σαμπολιόν για να αποκρυπτογραφήσει το κείμενο της στήλης, η οποία φυλάσσεται σήμερα στο Βρετανικό Μουσείο του Λονδίνου, αποτελεί σημαντικό οδηγό για όσους ενδιαφέρονται για τη μελέτη των αρχαίων συστημάτων γραφής.

## Εξωτερικοί σύνδεσμοι

* Η Στήλη της Ροζέττας στο Βρετανικό Μουσείο 
* Η Στήλη της Ροζέττας σε 3D 
* Η βιτρίνα με τη Στήλη της Ροζέττας (σε virtual tour) 
* Χειρόγραφη σημείωση του Σαμπολιόν με πίνακα αντιστοιχιών των γραμμάτων στις 3 διαφορετικές γλώσσες  
* Το σημείο που βρέθηκε η Στήλη (Google Maps) 

## Πηγές
* Ολόκληρο το κείμενο στη Βικιθήκη
## Παραπομπές
 

Κατηγορία:Τέχνεργα
Κατηγορία:Επιγραφές
Κατηγορία:Αιγυπτιολογία
Εντερλέζι

**Εντερλέζι** (σέρβικα Đurđevdan / Ђурђевдан, *Τζούρτζεβνταν*, σημ. *Μέρα του Γεωργίου*) ονομάζεται μια σερβική θρησκευτική γιορτή, που λαμβάνει χώρα στις 23 Απριλίου του Ιουλιανού ημερολογίου ή στις 6 Μαΐου του Γρηγοριανού ημερολογίου. Είναι η γιορτή του Αγίου Γεωργίου, ενός από τους πιο σημαντικούς αγίους της Ορθόδοξης Εκκλησίας. Η γιορτή σηματοδοτεί και την αρχή της άνοιξης, ενώ εορτάζεται σε όλη τη σερβική διασπορά, αλλά κυρίως στη Σερβία, το Μαυροβούνιο και τη Σερβική Δημοκρατία. Ανήμερα της γιορτής, συνηθίζεται στο γεύμα το ψήσιμο ενός αρνιού, ενώ απαραίτητη θεωρείται η συνοδεία μουσικής για το μετέπειτα γλέντι.

## Κροατία
Στην Κροατία εορτάζεται η καθολική γιορτή του Αγίου Γεωργίου (Đurđevo) στις 23 Απριλίου του Γρηγοριανού ημερολογίου, κυρίως στην επαρχία του Ζάγκρεμπ. Η παράδοση θέλει οι κάτοικοι να ανάβουν μεγάλες φωτιές σε κεντρικές πλατείες, έθιμο που μοιάζει με τις φωτιές κατά τη Βαλπουργία Νύχτα.

## Ρομά
Η γιορτή του Αγίου Γεωργίου αποτελεί κύρια μοναδική γιορτή και των Ρομά που ζούσαν στα κράτη της πρώην Γιουγκοσλαβίας, ορθοδόξων χριστιανών ή Μουσουλμάνων. *Εντερλέζι* αποκαλείται στη γλώσσα Ρομανί και σηματοδοτεί την αρχή της άνοιξης. Κάποια παραδοσιακά έθιμα είναι ο στολισμός του σπιτιού με λουλούδια για τον ερχομό της άνοιξης και το πλύσιμο των χεριών με νερό από τα πηγάδια των εκκλησιών.

## Δείτε επίσης
* Άγιος Γεώργιος

Κατηγορία:Πολιτισμός της Βοσνίας και Ερζεγοβίνης
Κατηγορία:Θρησκεία στη Σερβία
Κατηγορία:Θρησκεία στην Κροατία
Κατηγορία:Θρησκεία στο Μαυροβούνιο
Κατηγορία:Θρησκευτικές εορτές και τελετές
Ορφικά

Με τον όρο **Ορφικά** ονομάζουμε το σύνολο της ιερής γραμματείας του Ορφισμού, μιας Μυστικιστικής θρησκευτικής τάσης, που κάνει την εμφάνισή της ως οργανωμένο κίνημα τον 6ο αι. π.Χ. και διαδόθηκε σε όλο τον ελληνικό κόσμο, καλλιεργήθηκε όμως κατ' εξοχήν στην Αττική, στην Κάτω Ιταλία και τη Σικελία. Θεμελιωτής των βασικών δογμάτων της θρησκευτικής αυτής τάσης θεωρείτο ο Ορφέας ένα πρόσωπο αμφισβητούμενης ιστορικότητας.
  
Τα Ορφικά κυκλοφορούσαν από τον 6ο π.Χ. αιώνα ενώ από τον 5ο π.Χ. αιώνα υπάρχουν μαρτυρίες ότι τα ποιήματα αυτά είχαν συνδεθεί με τη μυστηριακή λατρεία του *ορφισμού* και περιείχαν δογματικά διατυπωμένες διδασκαλίες, ύμνους σε θεούς και σε προσωποποιημένες δυνάμεις της φύσης, όπως και έννοιες ηθικής τάξης, θεογονίας και κοσμογονίας.

Παρόλο που η σύνθεση των έργων αυτών προέρχεται από συγγραφείς διαφόρων χρόνων, συνήθως μύστες και ιερείς, τα κείμενα αποδόθηκαν στον ιδρυτή του *Ορφισμού*, ίσως επειδή όλα τα πρόσωπα αυτά, λαμβάνοντας την ονομασία τους από τον αρχηγέτη τους, ονομάζονταν *Ορφείς*, με αποτέλεσμα η παράδοση να συνδέει είτε σκόπιμα είτε από λάθος τα κείμενά τους με τον αρχικό, μυθικό Ορφέα.

Μέχρι τους ελληνιστικούς χρόνους η ορφική λογοτεχνία αυξανόταν διαρκώς σε όγκο, με προσθήκη νέων ποιημάτων, άγνωστων δημιουργών και χρόνου συγγραφής. Από τη γραμματεία των Ορφικών σώζονται 87 εξάμετρα ποιήματα 1.200 στίχων, ένα έπος σε εξάμετρο 1376 στίχων με τον τίτλο *Αργοναυτικά*, και ένα ποίημα σε εξάμετρο 774 στίχων με τον τίτλο *Λιθικά* με περιεχόμενο την επενέργεια των λίθων. Χάθηκε, αντίθετα, κατά το μεγαλύτερο μέρος η ορφική θεογονία όπως και η κοσμογονία, που αποτελούσε παραλλαγή της ησιόδειας, διατυπωμένη όμως με ένα πιο βαθυστόχαστο χρώμα.

## Δείτε επίσης
*Ορφισμός

* Ορφικοί ύμνοι

## Βιβλιογραφία
*Ορφικοί ύμνοι  –μετάφραση, πρόλογος και σχόλια, Ελένη Λαδιά Δημήτρης Παπαδίτσας – Imago (1983), Εκδόσεις Καρδαμίτσα (1984), Βιβλιοπωλείον της Εστίας (1997-2002-2003-2005-2006)
*Ορφικά, 4 τόμοι, αρχαίο κείμενο και απόδοση στην Νεοελληνική, Εκδόσεις ΚΑΚΤΟΣ 978-960-382-494-7

Κατηγορία:Αρχαία ελληνική θρησκεία
Ορφισμός

Ο όρος **ορφισμός** μπορεί να αναφέρεται:
* στο καλλιτεχνικό ρεύμα του ορφισμού.
* στην ορφική θρησκεία.
Δήμος Γέρας Λέσβου

Ο **Δήμος Γέρας** λειτούργησε σύμφωνα με το Σχέδιο Καποδίστριας ως δήμος  του νομού Λέσβου από το 1999 έως το 2010 με έδρα τον Παππάδο.

Η Γέρα βρισκόταν στη νότια πλευρά του νησιού και περίπου 25 χιλιόμετρα από τη Μυτιλήνη. Πήρε το όνομά του από τον ομώνυμο κόλπο στον οποίο δέσποζε. Αποτελείται από τα χωριά Παππάδος, Παλαιόκηπος, Μεσαγρός, Σκόπελος, Πλακάδος και Πέραμα. Τα 5 από τα 6 χωριά βρίσκονται πολύ κοντά μεταξύ τους, μερικά είναι ουσιαστικά ενωμένα, ενώ το καθένα αποτελούσε και έδρα ομώνυμου Δημοτικού Διαμερίσματος. Ο Δήμος κατά την απογραφή του 2001 είχε πραγματικό πληθυσμό 6.985 κατοίκων, κάτι που τον έφερνε στην τρίτη θέση ανάμεσα στους Δήμους του νησιού από πλευράς πληθυσμού.

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο νέο διευρυμένο Δήμο Λέσβου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα, οικισμούς και νησίδες:

: ** [[Δημοτικό διαμέρισμα Παππάδου Λέσβου|Δ.δ. Παππάδου]] ** [ 1.640 ]  
::* ο Παππάδος [ 1.510 ]  
::* ο Άγιος Βασίλειος (νησίδα) [ 0 ]  
::* το Μάρμαρο [ 92 ]  
::* οι Χαλατσές [ 38 ]  
: ** [[Δημοτικό διαμέρισμα Μεσαγρού Λέσβου|Δ.δ. Μεσαγρού]] ** [ 1.048 ]  
::* ο Μεσαγρός [ 828 ]  
::* ο Αύλωνας [ 67 ]  
::* οι Πύργοι [ 125 ]  
::* το Φτέλι [ 28 ]  
: ** [[Δημοτικό διαμέρισμα Παλαιοκήπου Λέσβου|Δ.δ. Παλαιοκήπου]] ** [ 1.283 ]  
::* ο Παλαιόκηπος [ 1.248 ]  
::* ο Αγλέφυρος [ 26 ]  
::* η Ευρειακή [ 9 ]  
: ** Δ.δ. Περάματος ** -- το Πέραμα [ 633 ]
: ** [[Δημοτικό διαμέρισμα Πλακάδου Λέσβου|Δ.δ. Πλακάδου]] ** [ 343 ]  
::* ο Πλακάδος [ 327 ]  
::* ο Απηδιάς Λάκκος (η Απηδιά) [ 16 ]  
: ** [[Δημοτικό διαμέρισμα Σκοπέλου Λέσβου|Δ.δ. Σκοπέλου]] ** [ 2.038 ]  
::* ο Σκόπελος [ 1.768 ]  
::* ο Καριώνας [ 46 ]  
::* η Λαγκάδα [ 26 ]  
::* το Λιγονάρι [ 35 ]  
::* το Τάρτι [ 45 ]  
::* το Τσάφι [ 41 ]  
::* τα Τσίλια [ 64 ]  
::* τα Φαρά [ 13 ]

## Δήμαρχοι Γέρας
Δήμαρχοι Γέρας διετέλεσαν οι εξής: 

## Εξωτερικοί σύνδεσμοι
*Ιστοσελίδα του Δήμου Γέρας
*Ιστοσελίδα του Παγγεραγωτικού Συλλόγου

## Παραπομπές


Κατηγορία:Δήμοι της περιφερειακής ενότητας Λέσβου